Staarid
08.05.2016, 16:55
KOGU MOOS: Rokipaar Ozzy ja Sharon Osbourne läksid lahku, seekord vist päriselt(5)
Foto: Michael Buckner, AFP
Legendaarne rokipaar Ozzy ja Sharon Osbourne on kuuldavasti oma pikaajalisele abielule sedapuhku tõepoolest kriipsu peale tõmmanud.
E! Online teatab, et 67-aastane Ozzy kolis paari ühisest kodust välja ning The Mirror kinnitab sama muusiku esindaja sõnadele tuginedes. Väidetavalt on asi sedapuhku tõsine ning läbimõeldud, mitte nagu mõne aasta eest, mil paari abielu ähvardas kokku variseda, kuna mees sattus ajutiselt taas oma sõltuvusprobleemide küüsi.
Ozzy ja Sharon kohtusid varastel 70ndatel, kui mees Black Sabbathiga värskelt tõusuteel oli – Sharon oli bändi manageri tütar, kes lõpuks isa erialastes jälgedes astuma hakkas. Paar abiellus 1982 ning neile sündis järgneval kolmel aastal kolm last: Aimee, Kelly ja Jack.